text: Dagurin í dag, 21 juni, er valdur at vera altjóða sjómátingardagur. Tað er altjóða felagsskapurin IHO (International Hydrographic Organization), sum hevur valt dagin, sum var stovningardagur fyri felagsskapin fyri júst 100 árum síðani.
text: #000001
text: Og orsøk er at leggja dagin til merkis í Føroyum eisini – tí síðani 1. januar 2020 hava Føroyar sjálvar havt ábyrgina av sjómáting og gerð av sjókortum. Yvirtøkan hevði við sær, at kortdeildin á Umhvørvisstovuni varð víðkað, so hon nú eitur Land- og sjókort. Fýra fólk starvast burturav á sjókortøkinum.
text: #000002
text: Arbeiðsøkið er stórt – føroyska sjóøkið er 270.000 ferkilometrar, og hóast nógv av havbotninum er kortlagt, meðan økið var undir danskari umsiting, eru nógvar mátingar rættiliga gamlar og eiga at verða endurtiknar, tí tøknin loyvir nógv neyvari kortlegging í dag.
text: #000003
text: Í løtuni eru tveir mans frá Umhvørvisstovuni við nýggja havrannsóknarskipinum Jákup Sverra í tvær vikur og savna multibeam-dátur av havbotninum inn. Multibeam er ein kanningarháttur, har sera tætt er ímillum innsavnaðu punktini, og hetta økir sjálvandi um neyvleikan í kortdátunum. Arbeiðið skal fyrst og fremst brúkast til at betra um føroysk sjókort og at økja um trygdina hjá sjófólki. Men at fáa betur fatan av, hvussu havbotnurin sær út, kann eisini hjálpa til at menna útbygging av havvindmyllum, aling og sjóvarfalsorku.
text: #000004
text: Hesin túrurin hjá Jákupi Sverra er árligi yngultúrurin hjá Havstovuni, har ið trolað verður eftir yngli um dagin. Um kvøldið og náttina er skipið tøkt til at savna inn botndátur. Arbeiði at kortleggja alt tað føroyska økið er ein langtíðar verkætlan, ið væntandi tekur áratíggjur.
text: #000005
text: Staðsetingardepilin: skeið í m.a. fjarleiting (remote sensing)
text: #000006
text: Fyrilestur: Jarðfrøðiligar uppmátingar á landi og í undirgrundini
text: #000007
text: Fá alt tað nýggjasta frá Umhvørvisstovuni við.
text: #000008
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000009
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000010